**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.06.2018, ora 08.00 – 13.06.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 13.06.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 12.06.2018, ora 16.00, o **AVERTIZARE HIDROLOGICĂ – COD GALBEN / COD PORTOCALIU**, valabilă în intervalul *13.06.2018 ora 09:00 – 15.06.2018 ora 16:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someș, Crasna, Barcău, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Drincea, Desnăţui, Jiu, Olt, Vedea, Argeş, Ialomiţa, Buzău*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

„*În intervalul 13.06.2018 ora 09:00 – 15.06.2018 ora 16:00 pe râurile din bazinele hidrografice: Vişeu, Iza, Tur, Lăpuş (judeţele Maramureş şi Satu Mare), Someşul Mare (judeţul Bistriţa Năsăud), Someş – afluenţii mici aferenţi sectorului aval S.H. Dej (judeţele Cluj, Sălaj, Maramureş şi Satu Mare).*

*În intervalul 13.06.2018 ora 14:00 – 15.06.2018 ora 16:00 pe râurile din bazinele hidrografice: Someșul Mic – bazin superior și afluenţi (judeţele Cluj şi Bihor), Crasna (judeţele Sălaj şi Satu Mare), Barcău (judeţele Sălaj şi Bihor), Crişul Repede – bazin superior şi afluenţi bazin mijlociu şi inferior (judeţele Cluj şi Bihor), Crişul Negru (judeţele Bihor şi Arad), Crişul Alb (judeţele Hunedoara şi Arad), Arieş (judeţele Alba şi Cluj), Mureş – afluenții aferenţi sectorului aval confluenţă Târnave (judeţele Alba, Sibiu, Hunedoara şi Arad), Bega Veche, Bega (judeţul Timiş), Timiş, Bârzava, Moraviţa, Caraş, Nera (judeţele Caraş Severin şi Timiş), Cerna (judeţele Caraş Severin şi Gorj), Drincea, Desnăţui (judeţele Mehedinţi şi Dolj), Jiu – bazin superior şi mijlociu şi afluenţi bazin inferior (judeţele Hunedoara, Mehedinţi, Gorj şi Dolj), Olt – afluenţii aval S.H. Sebeş Olt (judeţele Sibiu, Vâlcea, Gorj, Dolj, Argeş şi Olt), Vedea – bazin superior şi afluenţi bazin mijlociu şi inferior (judeţele Argeş, Olt şi Teleorman), Argeş – bazin superior şi afluenţi bazin mijlociu şi inferior (judeţele Argeş, Dâmboviţa, Giurgiu, Teleorman şi Ilfov), Ialomiţa – bazin superior şi afluenţi bazin mijlociu şi inferior (judeţele Dâmboviţa, Prahova şi Ialomiţa), Buzău – bazin superior şi afluenţi bazin mijlociu (judeţele Braşov, Covasna şi Buzӑu).*”

**- COD PORTOCALIU:**

„*În intervalul 13.06.2018 ora 20:00 – 14.06.2018 ora 24:00 pe râurile din bazinele hidrografice: Mureş – afluenţii aferenţi sectorului aval S.H. Gelmar (judeţele Hunedoara şi Arad), Bega Veche, Bega (judeţul Timiş), Timiş – bazin superior şi afluenţi bazin mijlociu şi inferior, Bârzava, Moraviţa, Caraş, Nera (judeţele Caraş Severin şi Timiş), Cerna (judeţele Caraş Severin şi Gorj).*”

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, ARGEŞ, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GIURGIU, GORJ, HUNEDOARA, IALOMIŢA, ILFOV, MARAMUREŞ, MEHEDINŢI, OLT, PRAHOVA, SĂLAJ, SATU MARE, SIBIU, TELEORMAN, TIMIŞ şi VÂLCEA (27 prefecturi)– COD GALBEN*;

*- ARGEŞ, CARAŞ-SEVERIN, GORJ, HUNEDOARA şi TIMIŞ (5 prefecturi -COD PORTOCALIU.*

**RÂURI**

**Debitele au fost în creştere, ca urmare a** precipitațiilor înregistrate și propagării pe râurile din bazinele hidrografice: Vișeu, Iza, Tur, Someș (exceptând Someșul Mic), Moldova, Trotuș, Putna, Rm. Sărat, Buzău, pe cursurile inferioare ale râurilor Crasna și Barcău și pe cursul mijlociu și inferior al Mureșului. Pe celelalte râuri, debitele au fost în scădere, exceptând râurile din bazinele: Suceava, Bistrița, Bârlad, cursul Siretului și cursul mijlociu al Prutului, unde au fost relativ staționare.

Debitele se situează, în general, la valori cuprinse între 30-90% din mediile multianuale lunare, mai mari (peste 100%) pe Bega Veche, Moraviţa, Trotuș, cursurile superioare ale Arieșului, Crasnei, Bârzavei şi pe râurile din Dobrogea și mai mici (sub 30% din normalele lunare) pe râurile din bazinele hidrografice: Târnava Mare, pe cursurile inferioare ale Crasnei și Barcăului, pe unii afluenţi ai Oltului superior și mijlociu, pe Siret şi unii afluenţi ai săi (Suceava, Moldova, Rm.Sărat, Buzǎu, Bârlad) și pe Prut.

În interval, s-a situat peste **COTA DE INUNDAŢIE** râul Valea Rea la staţia hidrometrică Huţa Certeze (200+25)-jud. SM şi peste **COTELE DE ATENŢIE** râurile la staţiile hidrometrice: Turţ – Gherţa Mare (250+38)-jud. SM şi Tur – Negreşti Oaş (170+20)-jud. SM.

 În interval, au fost emise patru **ATENŢIONĂRI HIDROLOGICE** pentru fenomene imediate şi două **AVERTIZĂRI HIDROLOGICE** pentru fenomene imediate.

**Debitele vor fi în creştere,** ca urmare a precipitaţiilor prognozate şi propagǎrii pe râurile din bazinele hidrografice: Vişeu, Iza, Tur, Someş, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Jiu și bazinele mijlocii și inferioare ale Mureșului și Oltului. Pe celelalte râuri, debitele vor fi relativ staționare, exceptând râul Prut, unde vor fi în scădere.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu posibile depășiri ale COTELOR DE APĂRARE pe unele râuri din jumătatea de vest a țării și din zonele de deal şi munte, ca urmare a precipitaţiilor sub formă de aversă, cu caracter torenţial şi mai însemnate cantitativ, prognozate.

Intră în vigoare **AVERTIZAREA HIDROLOGICĂ nr.30** din 12.06.2018 începând cu ora 09.

**DUNĂRE**

**Debitul la intrarea în ţară (secţiunea Baziaş) în intervalul 12.06 – 13.06.2018 a fost staţionar, având valoarea de 4400 m3/s,** sub media multianuală a lunii iunie (6400 m3/s).

În aval de Porţile de Fier debitele au fost în scădere uşoară pe sectoarele Gruia – Olteniţa şi Isaccea – Tulcea şi staţionare pe sectorul Călăraşi – Galaţi.

**Debitul la intrarea în ţară (secţiunea Baziaş) va fi în scădere (4300 m3/s).**

În aval de Porţile de Fier debitele vor fi în scădere uşoară pe sectorul Gruia – Cernavodă și relativ staționare pe sectorul Hârşova – Tulcea.

**2.** **Situaţia meteorologică în intervalul 12.06.2018, ora 09.00 – 13.06.2018, ora 06.00**

**Administraţia Naţională de Meteorologie** (A.N.M.) a emis la data de 12.06.2018, la ora 14.00, o **ATENŢIONARE METEOROLOGICĂ - COD GALBEN**, conform căreia:

**- INFORMARE METEOROLOGICĂ:** „*În intervalul 12 iunie, ora 20 – 13 iunie, ora 14.00, vor fi perioade cu instabilitate atmosferică accentuată în Maramureș, nordul Moldovei, local în Transilvania, Crișana și Banat, precum și în zona Carpaților Orientali și a Munților Apuseni. Vor fi averse ce vor avea și caracter torențial, descărcări electrice, intensificări de scurtă durată ale vântului care vor lua aspect de vijelie și condiții de grindină. În intervale scurte de timp sau prin acumulare, se vor înregistra cantități de apă ce vor depăși 15...20 l/mp și izolat 30...40 l/mp.*”

**- COD GALBEN:** „*În intervalul 13 iunie, ora 14 – 15 iunie, ora 08.00, în Banat, Crișana, Oltenia, Maramureș, Transilvania, jumătatea de vest a Munteniei și în zonele de munte, instabilitatea atmosferică va fi accentuată și se va manifesta prin averse torențiale, frecvente descărcări electrice, vijelii și căderi de grindină. Cantitățile de apă vor depăși 25 l/mp și pe arii restrânse 60...80 l/mp, îndeosebi în sud-vest și în zona montană. Notă: în restul teritoriului astfel de fenomene se vor semnala pe suprafețe mici, în special pe parcursul zilei de joi, 14 iunie.”*

Această **ATENŢIONARE METEOROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, VÂLCEA şi VRANCEA (30 prefecturi) *- COD GALBEN.*

**ÎN ŢARĂ**

Vremea a fost călduroasă și disconfortul termic s-a accentuat astfel încât în vestul, sudul și sud-estul țării *indicele temperatură-umezeală (ITU) a atins și depășit, local, pragul critic de 80 de unități*. Înnorări temporar accentuate, averse și cu caracter torențial, descărcări electrice și intensificări de scurtă durată ale vântului s-au semnalat îndeosebi în a doua parte a zilei și în prima parte a nopții la munte în regiunile nordice, nord-vestice și centrale, iar spre dimineață și în Banat. Până la încheierea prezentului raport cantitățile de apă cumulate au depășit local 25 l/mp în nord-vestul teritoriului, cele mai mari fiind de 41 l/mp la Ocna Șugatag (județul Maramureș) și 51 l/mp la Huța Certeze (județul Satu Mare). Izolat s-au consemnat căderi de grindină în județele Bihor, Sălaj, Cluj și Botoșani. Trecător, în zona localităților Joseni și Darabani, vântul a luat aspect de vijelie. În celelalte regiuni, cerul a fost variabil, iar fenomene asociate instabilității atmosferice au fost doar pe arii restrânse și la cote mult mai reduse. Temperaturile maxime s-au încadrat între 25 de grade la Sulina și Mangalia și 35 de grade la Calafat, iar la ora 06.00 se înregistrau valori termice cuprinse între 11 grade la Miercurea Ciuc și 23 de grade la Moldova Nouă.

***Observație:*** *începând de ieri de la ora 06.00 au fost în vigoare 59 de mesaje privind fenomene meteorologice periculoase imediate, dintre care:*

*- 10 avertizări cod portocaliu emise după cum urmează: 1 de SRPV Bacău și 9 de SRPV Cluj;*

*- 49 atenționări cod galben emise după cum urmează: 2 de SRPV Craiova, 7 de SRPV Bacău, 9 de SRPV Sibiu, 12 de SRPV Timișoara și 19 de SRPV Cluj.*

**LA BUCUREŞTI**

Vremea a fost în continuare călduroasă și predominant frumoasă, cu o maximă termică de 34 de grade la toate stațiile meteo. Cerul a fost variabil, iar vântul a suflat în general slab. *Indicele temperatură-umezeală (ITU) a atins și depășit ușor pragul critic de 80 de unități al disconfortului termic*. La ora 06.00 se înregistrau 18 grade la Băneasa, 20 de grade la Afumați și 22 de grade la Filaret.

**3. Prognoza meteorologică în intervalul 13.06.2018, ora 09.00 – 14.06.2018, ora 09.00**

**ÎN ŢARĂ**

**În jumătatea vestică a țării precum și în zona de munte, instabilitatea atmosferică va fi accentuată și se va manifesta prin averse torențiale, frecvente descărcări electrice, vijelii și căderi de grindină. Cantitățile de apă vor depăși 25 l/mp și pe arii restrânse îndeosebi la munte și în sud-vest 60...80 l/mp.** În restul teritoriului, cerul va fi variabil iar fenomene asociate instabilității atmosferice vor fi posibile doar izolat. Temperaturile maxime se vor încadra, în general, între 26 și 35 de grade, iar **local indicele temperatură-umezeală (ITU) va atinge și depăși pragul critic de 80, cu precădere în Câmpia Română, unde va fi caniculă.** Temperaturile minime vor fi cuprinse între 13 și 21 de grade.

**LA BUCUREŞTI**

**Vremea va fi caniculară și disconfortul termic accentuat.** Temperatura maximă se va situa în jurul valorii de 35 de grade, iar cea minimă va fi de 18...20 de grade. Cerul va fi variabil, iar spre seară și la începutul nopții, probabilitatea de apariție a fenomenelor specifice instabilității atmosferice va fi în creștere. Vântul va sufla slab până la moderat.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**A.B.A. Siret, G.N.M. C.J. Suceava şi A.P.M. Suceava** informează despre producerea unei poluări accidentale a apei râului Suceava, la data de 12.06.2018, la ora 09.45, în zona localităţii Lisaura, comuna Ipoteşti, judeţul Suceava. S-a înregistrat mortalitate piscicolă, fiind adunată o cantitate de circa 100 kg de peşte mort (cu dimensiuni de până la 30 cm). Reprezentanţi din cadrul S.G.A. Suceava, G.N.M.-C.J. Suceava şi D.S.V. Suceava s-au deplasat în zonă pentru investigaţii şi prelevare de probe de apă şi peşti.

Poluarea s-a produs ca urmare a evacuării de ape uzate neepurate, deversate din staţia de epurare ACET SA Suceava, combinat cu temperaturi ridicate şi un debit scăzut pe râul Suceava.

S-a solicitat ACET SA Suceava să ia măsurile necesare pentru supravegherea procesului de epurare, stopând evacuarea de ape neepurate în râul Suceava şi pentru încadrarea indicatorilor de calitate a apelor uzate în limitele maxime admise, conform autorizaţiei de gospodărire a apelor.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 11.06.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

**Garda Forestieră Suceava** informează despre producerea unui incendiu de pădure, la data de 11.06.2018, la ora 15.00, pe raza O.S. Mălini, în zona localităţii Mălini, judeţul Suceava, în fond forestier proprietate publică de stat. Incendiul a cuprins litiera pe o suprafaţă de 0,01 ha. Nu se cunosc cauzele izbucnirii incendiului. Incendiul a fost stins în aceeaşi zi, la ora 16.30.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 11.06.2018-12.06.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DIRECȚIA DE COMUNICARE ȘI RESURSE UMANE